A BIZOTTSÁG HATÁROZATA
(2005. február 28.)
a Bizottságnak az OIE 2004 februárjában megtartott állatjóléti világkonferenciája jegyzőkönyvének CD-ROM formátumú közzétételéhez való pénzügyi hozzájárulásáról
(2005/167/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az állat-egészségügyi kiadásokról szóló, 1990. június 26-i 90/424/EGK tanácsi határozatra (1) és különösen annak 20. cikkére,
mivel:
(1)
A 90/424/EGK határozat értelmében a Közösségnek vállalnia vagy segítenie kell a tagállamokat a közösségi állat-egészségügyi jogszabályok alkotásához és az állat-egészségügyi oktatás vagy képzés fejlesztéséhez szükséges technikai és tudományos intézkedések kidolgozásában.
(2)
Az OIE világkonferenciájához kapcsolódó technikai és tudományos anyagok Közösség általi kidolgozása és terjesztése a közösségi állat-egészségügyi jogszabályok létrehozása és az állat-egészségügyi oktatás vagy képzés továbbfejlesztésének a része.
(3)
Az OIE állatjóléti világkonferenciájának a Közösség általi anyagi támogatásáról szóló, 2003. december 5-i 2004/72/EK bizottsági határozat (2) jóváhagyta az OIE 2004-es állatjóléti világkonferenciájához kapcsolódó technikai és tudományos anyagok közzétételének és terjesztésének az Európai Unió 2003-as költségvetése B1-331. költségvetési tételéből történő finanszírozását 40 000 EUR összeg erejéig.
(4)
Noha a konferencia aktáinak papíralapú adathordozói változata már elkészült, és 2004 májusában terjesztésre került, a CD-ROM-változat várhatóan nem áll rendelkezésre és nem kerül számlázásra 2005 februárjáig.
(5)
Az erre az intézkedésre kiutalt, nem elkülönített kifizetési keret határideje 2004. december 31-én lejárt.
(6)
Ezért a 2005-ös Európai uniós költségvetés 17.04.02 költségvetési tételéből 25 000 EUR összeghatárig megfelelő a konferencia jegyzőkönyve CD-ROM formátumú változatának előállítási finanszírozása.
(7)
Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
A KÖVETKEZŐKÉPPEN HATÁROZOTT:
Egyetlen cikk
Az Európai Unió 2005-ös költségvetése 17.04.02. költségvetési tételének előirányzata 25 000 EUR összeghatárig felhasználható a Bizottság által 2003. december 5-én jóváhagyott „A 2004 februárjában megtartott OIE állatjóléti világkonferenciához kapcsolódó technikai és tudományos anyagok CD-ROM formátumú előállítása és terjesztése” intézkedés végső kifizetésére.
Kelt Brüsszelben, 2005. február 28-án.